CELEX: 32006R1217
Language: el
Date: 2006-08-10 00:00:00
Title: Κανονισμός (ΕΚ) αριθ. 1217/2006 της Επιτροπής, της 10ης Αυγούστου 2006 , που τροποποιεί για 68η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

11.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 220/9
            
         
      ΚΑΝΟΝΙΣΜΌΣ (ΕΚ) αριθ. 1217/2006 ΤΗΣ ΕΠΙΤΡΟΠΉΣ
   
   της 10ης Αυγούστου 2006
   που τροποποιεί για 68η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 περιλαμβάνει κατάλογο των προσώπων, των ομάδων και των οντοτήτων που αφορά η δέσμευση κεφαλαίων και άλλων οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 2 Αυγούστου 2006, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Το παράρτημα Ι πρέπει, συνεπώς, να τροποποιηθεί αναλόγως.
            
         
               (3)
            
            
               Ο παρών κανονισμός πρέπει να τεθεί σε ισχύ αμέσως ώστε να διασφαλιστεί η αποτελεσματικότητα των μέτρων που προβλέπονται σ' αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Αυγούστου 2006.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1210/2006 της Επιτροπής (ΕΕ L 219 της 10.8.2006, σ. 14).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Η παρακάτω καταχώρηση προστίθεται στον κατάλογο με τίτλο «Φυσικά πρόσωπα»:
      
                  (1)
               
               
                  Ismail Mohamed Ismail Abu Shaweesh. Ημερομηνία γέννησης: 10.3.1977. Τόπος γέννησης: Benghazi, Λιβύη. Υπηκοότητα: άπατρις παλαιστίνιος. Αριθ. διαβατηρίου: α) 0003684 (αιγυπτιακό ταξιδιωτικό έγγραφο), β) 981354 (αιγυπτιακό διαβατήριο). Άλλες πληροφορίες: προφυλακισμένος στις φυλακές Weiterstadt, Γερμανίας από τις 22 Μαΐου 2005.
               
            
                  (2)
               
               
                  Jamal Housni [γνωστός και ως α) Djamel il marocchino, β) Jamal Al Maghrebi, γ) Hicham]. Ημερομηνία γέννησης: 22.2.1983. Τόπος γέννησης: Μαρόκο. Διεύθυνση: α) Via Uccelli di Nemi 33, Μιλάνο, Ιταλία, β) via F. De Lemene 50, Μιλάνο, Ιταλία. Άλλες πληροφορίες: τέθηκε υπό κράτηση με την απόφαση του δικαστηρίου του Μιλάνου αριθ. 5236/02 R.G.N.R της 25ης Νοεμβρίου 2003 1511/02 R.G.GIP. Καταδικάσθηκε.
               
            
                  (3)
               
               
                  Nessim Ben Romdhane Sahraoui (γνωστός και ως Dass). Ημερομηνία γέννησης: 3.8.1973. Τόπος γέννησης: Bizerta, Τυνησία. Άλλες πληροφορίες: τέθηκε υπό κράτηση με την απόφαση του δικαστηρίου του Μιλάνου αριθ. 36601/2001 R.G.N.R. της 17ης Μαΐου 2005 — 7464/2001 R.G.GIP. Απελάθηκε από την Ιταλία το 2002. Φυγάς.
               
            
                  (4)
               
               
                  Merai Zoghbai [γνωστός και ως α) F’raji di Singapore, β) F’raji il Libico, γ) Mohamed Lebachir, δ) Meri Albdelfattah Zgbye, ε) Zoghbai Merai Abdul Fattah, στ) Lazrag Faraj, ζ) Larzg Ben Ila η) Lazrag Faraj, θ) Farag, ι) Fredj, κ) Muhammed El Besir]· Ημερομηνία γέννησης: α) 4.4.1969, β) 4.6.1960 (Meri Albdelfattah Zgbye), γ) 13.11.1960 (Lazrag Faraj), δ) 11.8.1960 (Larzg Ben Ila), ε) 13.11.1960 (Fredj). Τόπος γέννησης: α) Bengasi, Λιβύη, β) Bendasi, Λιβύη (Meri Albdelfattah Zgbye), Διεύθυνση: α) via Bordighera 34, Μιλάνο, Ιταλία, β) Senis, Oristano, Sardinia, Ιταλία. Άλλες πληροφορίες: τέθηκε υπό κράτηση με την απόφαση του δικαστηρίου του Μιλάνου αριθ.36601/2001 R.G.N.R. της 17ης Μαΐου 2005 — 7464/2001 R.G.GIP. Φυγάς.